HTG INFO
Nr. 6
13.oktoober 2003

Eelmisel nädalal
•	Reedel, 10. oktoobril tähistas 95. sünnipäeva Viljandi Carl Robert Jakobsoni Gümnaasium. HTG õnnitlused andis sõpruskoolis edasi huvijuht Uve Saar.
•	Tartu Kunstnike Majas toimunud arutelul 1980ndate Eesti kultuuriruumist pidas Priidu Beier ettekande “Punkesteetika 1980. aastate eesti slaidimaalis”.
Klasside tegemised
•	10a klass suutis osaleda P. Beieri kunstiõpetuse tundides täiskoosseisus kogu kursuse vältel.
•	30. septembril tegid 10b koos klassijuhataja Liile Jõgi ja matemaatika õpetaja Ülle Hüvaga sügisreisi Võrumaale. Külastati Luhamaa piiripunkti ning tutvuti tolli ja piirivalve tööga. Päeva teise poole veetis reisiseltskond Luhasoo matkarajal.
Sport
•	Egle Kalev (11e) saavutas Jõgevamaal Ellakveres peetud Eesti juunioride meistrivõistlustel ratsarännakus 50 km pikkusel võistlusmaal esikoha ja tuli Eesti juunioride meistriks. Õnnitleme!
Teated
•	Kolmapäeval, 15. oktoobril kell 10.00 –12.00 toimub kooli auditooriumis Tartu linna koolide direktorite nõupidamine.
•	16. –18. oktoobrini võtab huvijuht Uve Saar osa noorsootöötajate seminar-väljasõidust Värskasse. Päevakorras on Tartu linna noorsootöö arengukava.
•	Laupäeval, 18. oktoobril kell 10.00 algab Ihaste hotellis õppepäev kolme kooli kohtumiseks valmistuvatele humanitaarsuuna õpilastele. Lektor on Tartu ülikooli magistrant Milvi-Martina Piir.

•	Töövarjupäev, mida korraldab Tartu Kutsehariduskeskus 12. klasside õpilastele, toimub neljapäeval, 13. novembril. Registreerimislehed osavõtusooviga tuleks tagastada psühholoog Kaia Raigile hiljemalt 20. oktoobriks.
•	Esmaspäeval, 20. oktoobril toimub matemaatika kooliolümpiaad, millest võtavad täies koosseisus osa 10a, 10b ja 10e klass. Teistest klassidest soovitab osalejad aineõpetaja. 

•	Viimastel nädalatel on õpilaste puhkeruumis pandud toime mitu vandalismitegu: soditud mööblit, seinalt rebitud silt, ustelt keeratud ära nupud. Eelmistel aastatel koolipere selliste probleemidega kokku ei puutunud. Meile kõigile on tähtis, et renoveeritud koolimaja, mis meile on usaldatud, säiliks koduse, terve ja puhtana pikka aega. Hoiame oma vara!